Diari Oficial de la Generalitat Valenciana


Sumari del DOGV 8643, del 26-09-2019 (2019/8862)

RESOLUCIÓ de 18 de setembre de 2019, del president de l'Institut Valencià de Cultura, per la qual s'accepta la renúncia presentada a una subvenció per a la producció audiovisual de la convocatòria de 2019 i es disposa de l'economia produïda.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8862


Data del document
:   18-09-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de setembre de 2019, del president de l'Institut Valencià de Cultura, per la qual s'accepta la renúncia presentada a una subvenció per a la producció audiovisual de la convocatòria de 2019 i es disposa de l'economia produïda. [2019/8862]  
Antecedents de fet  
  
Primer. Mitjançant la Resolució d'11 de març de 2019, del president de l'Institut Valencià de Cultura, es va convocar la concessió d'ajudes per a la producció audiovisual (DOGV 8508, 18.03.2019), d'acord amb el que es disposa en l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 7832, 20.07.2016).  
  
Segon. Mitjançant la Resolució de data 11 d'agost de 2019, del president de l'Institut Valencià de Cultura, es van concedir les ajudes per a la producció audiovisual (DOGV 8613, 14.08.2019).  
Entre els beneficiaris d'aquestes ajudes figura Bígaro Films, SL, amb NIF: L10679928, com a titular del curtmetratge d'animació Como en casa (expedient LTF-YTJ-68-751) per un import de 32.000,00 ?, distribuït en tres anualitats: 2019 (13.108,19 ?), 2020 (9.778,80 ?) i 2021 (9.113,01 ?).  
Tercer. En data 4 de setembre de 2019, Bígaro Films, SL, va presentar la renúncia a la indicada ajuda, a fi de presentar el mateix projecte a una nova convocatòria en condicions més favorables per al desenvolupament d'aquest.  
Quart. Ací s'aplica el que es disposa en el punt resolutiu onzé, apartat 2, de l'esmentada Resolució d'11 de març de 2019: «Les resultes que puguen produir-se per les renúncies produïdes i les minoracions que es determinen per l'aplicació del que s'ha indicat podran disposar-se de conformitat amb el que s'estableix en l'article 7.3 de l'ordre de bases reguladores».  
L'article 7.3 de l'esmentada ordre de bases expressa que:  
«En aquest supòsit, si es renunciara a la subvenció per algun dels beneficiaris, o es minoraren aquestes per qualsevol motiu, l'òrgan concedent acordaria, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de la seua puntuació, sempre que amb la renúncia per part d'algun dels beneficiaris, s'haguera alliberat crèdit suficient per a atendre almenys una de les sol·licituds denegades.»  
Atés que en la modalitat de curtmetratges, projectes multiplataforma i pilots de sèrie d'animació no es contemplen suplents, és aplicable el que es disposa en el punt resolutiu sisé, apartat 5, de la Resolució d'11 de març de 2019:  
«En el cas que en alguna modalitat no s'assignara el total del pressupost establit en el punt segon d'aquesta resolució, les resultes podrien ser assignades per la comissió tècnica de valoració a una altra modalitat del mateix gènere o diferent, segons considere que és més efectiva la seua assignació i que afavorisca a projectes de característiques més similars a la modalitat en la qual es produïsquen les resultes.»  
En conseqüència, tenint en compte això, és procedent assignar els 32.000 euros al projecte de sèrie d'animació Generació verda (expedient JLV-LOM-21-51), titularitat de Terra a la Vista Produccions Audiovisuals, SLU, al qual se li van concedir 268.134,24 euros, per la Resolució d'11 d'agost de 2019, quantitat inferior als 320.000 euros sol·licitats.  
  
Fonaments de dret   
  
Primer. Renúncia a la subvenció concedida  
La Llei 39/2015, d'1 d'octubre, del procediment administratiu comú de les administracions públiques, recull en els articles 21.1, 84.1 i 94, la renúncia com a forma de finalització del procediment, així com els seus efectes.  
  
  
Segon. Falta de justificació  
L'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que: «Amb caràcter general, el pagament de la subvenció es realitzarà després de la justificació per la persona beneficiària de la realització de l'activitat, del projecte, objectiu o adopció del comportament per al qual es va concedir en els termes establits en la normativa reguladora de la subvenció.»  
En el present supòsit, l'empresa interessada, en renunciar, no ha justificat la realització de l'activitat.  
En aquest mateix sentit, l- article 34.3 de la Llei 38/2003, de 17 de novembre, general de subvencions, estableix la pèrdua del dret al cobrament en els supòsits contemplats en l'article 37 de la mateixa llei, entre els quals figura l'incompliment de l'activitat que fonamenta la concessió de la subvenció en els termes establits per a aquesta; fet, en aquest cas, declarat per la persona beneficiària en el seu escrit de renúncia.  
  
  
Tercer. Resultes de renúncies  
La Resolució d'11 de març de 2019, del president de l'Institut Valencià de Cultura, per la qual es convoca la concessió d'ajudes per a la producció audiovisual (DOGV 8508, 18.03.2019) en relació amb l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 7832, 20.07.2016), en els termes assenyalats en l'antecedent de fet quart.  
  
Quart. Quantia de les ajudes  
D'acord amb el que es disposa en l'article 9, punt 9.2.4, de la mencionada Ordre 33/2016, la quantia màxima per a sèries d'animació d'un màxim de 400.000 euros, quantia que no es depassa en reassignar les resultades derivades d'aquesta renúncia al titular del projecte de la sèrie d'animació Generació verda.  
  
Cinqué. Competència  
L'article 160.4.b, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que ocupen la presidència dels organismes públics i entitats de dret públic són les competents per a realitzar la convocatòria de les subvencions.  
En relació a això, el vigent Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, del Consell, modificat successivament per Decret 141/2014, de 5 de setembre, del Consell (DOGV 7355, 08.09.2014) i pel Decret 124/2016, de 30 de setembre, del Consell (DOGV 7887, 04.10.16), estableix en l'article 4, apartat 2, lletra j, que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents.»  
Per tot això, i a la vista de la proposta de resolució formulada pel director general de l'Institut Valencià de Cultura, resolc:  
  
Primer  
Acceptar la renúncia presentada per Bígaro Films, SL, mitjançant l'escrit que va tindre entrada en data 4 de setembre de 2019, a l'ajuda concedida per Resolució de data 11 d'agost de 2019, del president de l'Institut Valencià de Cultura, d'un import de 32.000,00 ?, corresponent al projecte de curtmetratge d'animació Como en casa.  
  
Segon  
Assignar les resultes de la renúncia, de 32.000,00 - al projecte de sèrie d'animació Generació verda (expedient ZGZ-YAF-30-76), titularitat de Terra a la Vista Produccions Audiovisuals, SLU, amb NIF: L49837979, empresa beneficiària d'aquestes ajudes, amb un import de 268.134,24 euros, per la Resolució d'11 d'agost de 2019, per la qual cosa l'esmentada ajuda passa a un import de 300.134,24 euros.  
Aquesta ajuda es distribueix en les següents anualitats:  
- 2019: 120.818,75 euros.  
- 2020: 92.817,48 euros.  
- 2021: 86.498,01 euros.  
  
Tercer  
Mantindre la mencionada Resolució d'11 d'agost de 2019, del president del president de l'Institut Valencià de Cultura, en la resta de punts.  
  
Contra aquesta resolució, que posa fi aw la via administrativa, podrà interposar-se un recurs contenciós administratiu davant els jutjats contenciosos administratius de València, dins del termini de dos mesos comptats des de l'endemà de la notificació, i, potestativament, podrà interposar-se un recurs de reposició davant el president de l'Institut Valencià de Cultura, en el termini d'un mes, a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 18 de setembre de 2019.- El president de l'Institut Valencià de Cultura: Vicent Marzà i Ibáñez.